12.5.2022
ET
Euroopa Liidu Teataja
L 135/7
(16)
Marsruudi kulutõhususeesmärkide hindamisel võeti arvesse kohalikke olusid.
Sellele lisaks vaadati läbi rakendusmääruse (EL) 2019/317 IV lisa punktis 2 sätestatud elemendid, täpsemalt eesmärkide aluseks olevad põhitegurid ja -parameetrid, mis on esitatud selle lisa punkti 2.1 alapunktis d.
(17)
Kavandatud kulutõhususeesmärkide hindamisega seoses hindas komisjon lisaks läbivaatamisele ka rakendusmääruse (EL) 2019/317 artikli 1 lõigete 3 ja 4 kohaselt selle määruse kohaldamisalasse kuuluvate lennujaamade kavandatud terminali aeronavigatsiooniteenuste kulutõhususe eesmärke, juhindudes rakendusmääruse (EL) 2019/317 IV lisa punkti 2.1 alapunktist c.
Kui leiti, et nende kavandatud eesmärkidega on probleeme, on vastavad puudused käesolevas otsuses esitatud.
(18)
Vastavalt rakendusmääruse (EL) 2019/317 IV lisa punkti 2 alapunktile f vaatas komisjon kavandatud läbilaskevõimeeesmärkide hindamisega seoses lisaks läbi ka rakendusmääruse (EL) 2019/317 artiklis 11 viidatud stimuleeri­ miskavade projektid ja andis neile hinnangu.
Seejuures kontrollis komisjon, kas stimuleerimiskavade projektid on kooskõlas rakendusmääruse (EL) 2019/317 artikli 11 lõigetes 1 ja 3 sätestatud oluliste nõuetega.
Kui leiti, et nende stimuleerimiskavade projektidega on probleeme, on vastavad puudused selles otsuses välja toodud.
Liiklussuundumustega seotud erikaalutlused
(19)
2021. aasta oktoobris avaldatud STATFORi liikluse lähteprognoosi kohaselt saavutab lennuliiklus ELi tasandil 2023. aasta jooksul pandeemiaeelse taseme ja ületab seda taset 2024. aastal.
Liiklussuundumusega seotud ebakindlus on siiski endiselt iseäranis suur COVID-19 epidemioloogilise olukorra muutumisega seotud riskide tõttu.
Komisjon märgib, et tõenäoliselt on lennuliikluse taastumine liikmesriigiti ebaühtlane.
(20)
Sellest tulenevalt prognoositakse, et kolmandal võrdlusperioodil on lennuliikluse kasv mitmes liikmesriigis märkimisväärselt väiksem kui keskmine lennuliikluse kasv kogu ELi tasandil ning et liikluse maht on kolmandal võrdlusperioodil mitmes neist liikmesriikidest pandeemiaeelsest mahust väiksem.
Komisjon tunnistab, et see muudab kogu ELi hõlmavate kulutõhususeesmärkide saavutamise asjaomaste liikmesriikide jaoks keerulisemaks, ning on seda olukorda arvesse võtnud iga tulemuslikkuse kava projekti hindamisel asjakohaste kohalike olude läbivaatamisel.
FABECi PUUDUSED
Kavandatud tulemuseesmärkide hindamine kulutõhususega seotud põhilises tulemusvaldkonnas – Belgia ja Luksemburg
(21)
(22)
Belgia ja Luksemburg on kolmandaks võrdlusperioodiks välja pakkunud järgmised marsruudi kulutõhusu­ seesmärgid: Belgia ja Luksemburg kui marsruudi navigatsioonitasude sissenõudmise piirkond
2014 Lähte­ väärtus
2019 Lähte­ väärtus
2020– 2021
2022
2023
2024
Marsruudi kavandatud kulutõhususeesmärgid, väljendatud marsruudi kindlaksmääratud ühikuhinnana (2017. aasta hindade reaalväärtuses)
73,13 eurot
83,28 eurot
189,52 eurot
113,26 eurot
108,51 eurot
103,82 eurot
Seoses rakendusmääruse (EL) 2019/317 IV lisa punkti 1.4 alapunktis a sätestatud kriteeriumiga märgib komisjon, et kolmandal võrdlusperioodil on Belgia ja Luksemburgi marsruudi kindlaksmääratud ühikuhinna arengusuundumus tasude sissenõudmise piirkonna tasandil +5,7 % aastas ning see on kehvem näitaja kui kogu ELi arengusuundumus, mis on samal perioodil +1,0 %.